**PASKAIDROJUMA RAKSTS**

Ventspils valstspilsētas pašvaldības domes 2025.gada \_\_. \_\_\_\_\_\_\_\_ saistošajiem noteikumiem

Nr. \_\_ “Par medībām Ventspils valstspilsētas pašvaldības administratīvajā teritorijā“

| **Paskaidrojuma raksta sadaļa** | **Norādāmā informācija** |
| --- | --- |
| 1.  Mērķis un nepieciešamības pamatojums | Saistošie noteikumi izstrādāti, pamatojoties uz Medību likuma 3.panta otro prim daļu, kas paredz pašvaldības tiesības izdot saistošos noteikumu par medībām pilsētā, nosakot teritorijas, kurās atļauts medīt, un, ja nepieciešams, papildus medību jomas reglamentējošos normatīvajos aktos noteiktajiem ierobežojumiem, nosakot arī medībās izmantojamos ieročus un rīkus. Līdz grozījumu Medību likuma 3.pantā spēkā stāšanās brīdim, pilsētas teritorijā bija aizliegts medīt. Ņemot vērā, ka Ventspils valstspilsētas pašvaldības administratīvajā teritorijā mīt dzīvnieki, kas rada apdraudējumu un postījumus pilsētas teritorijā esošo zemju īpašumos, saistošo noteikumu izdošanas mērķis ir noteikt teritoriju, kurā ir atļauts medīt un atkarībā no šīs teritorijas specifikas, noteikt medībās izmantojamos ieročus un rīkus. Medīt pašvaldības teritorijā varēs, ja to Valsts meža dienests būs iekļāvis medību kolektīva medību iecirknī, ar saistošajos noteikumos noteiktajiem medību ieročiem un rīkiem atbilstoši saistošo noteikumu pielikumā noteiktajām zonām. |
| 2. Fiskālā ietekme uz pašvaldības budžetu | Nav ietekmes  |
| 3. Sociālā ietekme, ietekme uz vidi, iedzīvotāju veselību, uzņēmējdarbības vidi pašvaldības teritorijā, kā arī plānotā regulējuma ietekme uz konkurenci | Sociālā ietekme – nav ietekmes. Ietekme uz vidi – tiks veicināta drošāka vide Ventspils valstspilsētas pašvaldības administratīvajā teritorijā.Ietekme uz iedzīvotāju veselību – tiks novērstas situācijas, kad medījamie dzīvnieki apdraud cilvēka veselību vai dzīvību. Ietekme uz uzņēmējdarbības vidi un konkurenci pašvaldības teritorijā – nav ietekmes. |
| 4. Ietekme uz administratīvajām procedūrām un to izmaksām | Pirms medību organizēšanas medību vadītājam vismaz trīs darba dienas iepriekš par to būs jāinformē Pašvaldība. Nav paredzētas papildus administratīvo procedūru izmaksas. |
| 5. Ietekme uz pašvaldības funkcijām un cilvēkresursiem | Ar saistošajiem noteikumiem tiek noteiktas jaunas tiesības, atļaujot organizēt medības Ventspils valstspilsētas pašvaldības administratīvajā teritorijā, kurā līdz šim medību organizēšana bija aizliegta.Saistošie noteikumi nodrošinās Ventspils valstspilsētas pašvaldības funkciju izpildi sabiedriskās kārtības un drošības jomā. Noteikumi neparedz jaunu darba vietu radīšanu. |
| 6. Informācija par izpildes nodrošināšanu | Noteikumu izpildes kontroli veiks Ventspils valstspilsētas pašvaldības iestāde “Ventspils Pašvaldības policija”.Administratīvā atbildība par medību noteikumu pārkāpumiem ir paredzēta Medību likumā, saskaņā ar kuru administratīvā pārkāpuma procesu veic Valsts meža dienests.  |
| 7. Prasību un izmaksu samērīgums pret ieguvumiem, ko sniedz mērķa sasniegšana | Noteikumi ir piemēroti iecerētā mērķa sasniegšanas nodrošināšanai un paredz tikai to, kas ir vajadzīgs minētā mērķa sasniegšanai. Pašvaldības izraudzītie līdzekļi ir piemēroti leģitīmā mērķa sasniegšanai un tās rīcība ir atbilstoša. |
| 8. Izstrādes gaitā veiktās konsultācijas ar privātpersonām un institūcijām | Atbilstoši Pašvaldību likuma 46. panta trešajai daļai, lai informētu sabiedrību par saistošo noteikumu projektu un dotu iespēju izteikt viedokli, saistošo noteikumu projekts no \_\_\_.\_\_.2025 līdz \_\_\_.\_\_\_\_.2025 publicēts Ventspils valstspilsētas pašvaldības tīmekļa vietnē www.ventspils.lv sadaļas “Iedzīvotāju līdzdalība” apakšsadaļā “Viedokļa izteikšana par saistošo noteikumu projektiem”. Noteikumu projekts izskatīts Pašvaldības Medību koordinācijas komisijā (20.01.2025), Pilsētas attīstības un vides komisijā (30.01.2025), Likumības komisijā (05.02.2025), un Pilsētas attīstības jautājumu komitejā (\_\_\_. \_\_\_.2025).  |

Domes priekšsēdētājs J.Vītoliņš